אלכסיי יקימוב

אלכסיי איוונוביץ' יקימוב (ברוסית: Алексей Иванович Екимов; נולד ב-28 בפברואר 1945) הוא פיזיקאי של מצב מוצק שגילה את הננו-גבישים המוליכים למחצה, הידועים בתור נקודות קוונטיות, כשעבד במכון האופטי הממלכתי ואבילוב שבסנקט פטרבורג. זוכה פרס נובל לכימיה לשנת 2023 "על גילוי וסינתזה של נקודות קוונטיות".

ב-1967 סיים את לימודיו בפקולטה לפיזיקה באוניברסיטת לנינגרד. הוא זכה בפרס ברית המועצות למדע והנדסה לשנת 1975 על עבודה אודות אוריינטציה של ספינים אלקטרוניים במוליכים למחצה. הוא חתן שותף בפרס R.W. Wood לשנת 2006 של אגודת אופטיקה על "גילוי של נקודות קוונטיות ננו-גבישיות ומחקרים חלוציים על התכונות האלקטרוניות והאופטיות שלהן".

מאז 1999, יקימוב חי ועובד בארצות הברית כמדען של חברת Nanocrystals Technology, חברה שבסיסה במדינת ניו יורק.

קישורים חיצוניים

הערות שוליים 

פיזיקאים רוסים
פיזיקאים סובייטים
זוכי פרס נובל לכימיה
זוכי פרס נובל רוסים
כימאים פיזיקליים
בוגרי אוניברסיטת סנקט פטרבורג
רוסים שנולדו ב-1945